ระเบียบคณะกรรมการจัดสรรที่ดินจังหวัดเชียงรายระเบียบคณะกรรมการจัดสรรที่ดินจังหวัดเชียงรายว่าด้วยการระงับการจดทะเบียนสิทธิและนิติกรรมในที่ดินจัดสรรพ.ศ. ๒๕๕๕[๑] อาศัยอำนาจตามความในมาตรา ๑๔ (๔) และมาตรา ๕๐แห่งพระราชบัญญัติการจัดสรรที่ดิน พ.ศ. ๒๕๔๓คณะกรรมการจัดสรรที่ดินจังหวัดเชียงราย จึงกำหนดหลักเกณฑ์และวิธีการระงับการจดทะเบียนสิทธิและนิติกรรมในที่ดินจัดสรรไว้ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการจัดสรรที่ดินจังหวัดเชียงรายว่าด้วยการระงับการจดทะเบียนสิทธิและนิติกรรมในที่ดินจัดสรร พ.ศ. ๒๕๕๕ข้อ ๒ นิติบุคคลหมู่บ้านจัดสรรหรือนิติบุคคลตามกฎหมายอื่นหรือผู้ซึ่งดำเนินการเพื่อการบำรุงรักษาสาธารณูปโภคตามที่ได้อนุมัติจากคณะกรรมการที่มีความประสงค์ขอให้พนักงานเจ้าหน้าที่ระงับการจดทะเบียนสิทธิและนิติกรรมในที่ดินจัดสรรของผู้ค้างชำระเงินค่าบำรุงรักษาและการจัดการสาธารณูปโภคติดต่อกันตั้งแต่หกเดือนขึ้นไปนิติบุคคลดังกล่าวต้องมีหนังสือแจ้งให้ผู้ค้างชำระทราบล่วงหน้าอย่างน้อยสิบห้าวันเมื่อครบกำหนดแล้วให้แจ้งเป็นหนังสือต่อเจ้าพนักงานที่ดินจังหวัดเชียงรายหรือเจ้าพนักงานที่ดินจังหวัดเชียงรายสาขา ซึ่งที่ดินนั้นตั้งอยู่พร้อมหลักฐานการแจ้งเจ้าของที่ดินข้อ ๓ เมื่อเจ้าพนักงานที่ดินจังหวัดเชียงรายหรือเจ้าพนักงานที่ดินจังหวัดเชียงราย สาขาได้รับแจ้งตามข้อ ๒ แล้วให้สั่งระงับการจดทะเบียนสิทธิและนิติกรรม แล้วดำเนินการ ดังต่อไปนี้(๑) ลงในบัญชีอายัด (บ.ท.ด. ๒๗) โดยระบุว่า ระงับการจดทะเบียนสิทธิและนิติกรรม ตามมาตรา ๕๐แห่งพระราชบัญญัติการจัดสรรที่ดิน พ.ศ. ๒๕๔๓ ตามหนังสือนิติบุคคล.... ลงวันที่.... แล้วลงลายมือชื่อกำกับไว้ พร้อม วัน เดือน ปี(๒) เขียนคำสั่งห้ามโอน (ท.ด. ๓๗)กลัดติดไว้ตรงด้านหน้าของหนังสือแสดงสิทธิในที่ดินฉบับสำนักงานที่ดินสำหรับที่ดินแปลงที่ถูกระงับเมื่อดำเนินการตามวรรคหนึ่งเสร็จแล้วให้เจ้าพนักงานที่ดินจังหวัดเชียงรายหรือเจ้าพนักงานที่ดินจังหวัดเชียงราย สาขาทำเป็นหนังสือแจ้งเจ้าของที่ดินเรื่องการระงับการจดทะเบียนสิทธิและนิติกรรมในวันที่ลงบัญชีอายัดข้อ ๔ เมื่อเจ้าของที่ดินผู้ค้างชำระเงินค่าบำรุงรักษาและการจัดการสาธารณูปโภคได้ชำระเงินค่าบำรุงรักษาและการจัดการสาธารณูปโภคพร้อมค่าปรับครบถ้วนถูกต้องแล้วให้นิติบุคคลหมู่บ้านจัดสรรหรือนิติบุคคลตามกฎหมายอื่นหรือผู้ซึ่งดำเนินการเพื่อการบำรุงรักษาสาธารณูปโภคตามที่ได้รับอนุมัติจากคณะกรรมการมีหนังสือแจ้งให้เจ้าพนักงานที่ดินจังหวัดเชียงรายหรือเจ้าพนักงานที่ดินจังหวัดเชียงราย สาขายกเลิกการระงับการจดทะเบียนสิทธิและนิติกรรมภายในเจ็ดวันนับแต่วันที่เจ้าของที่ดินชำระเงินจำนวนดังกล่าวหรือเจ้าของที่ดินอาจนำหลักฐานการชำระเงินที่ครบถ้วนมาขอให้เจ้าพนักงานที่ดินจังหวัดเชียงรายหรือเจ้าพนักงานที่ดินจังหวัดเชียงราย สาขายกเลิกการระงับการจดทะเบียนสิทธิและนิติกรรมก็ได้ข้อ ๕ เมื่อเจ้าพนักงานที่ดินจังหวัดเชียงรายหรือเจ้าพนักงานที่ดินจังหวัดเชียงรายสาขาได้รับแจ้งตามข้อ ๔ แล้วให้สั่งยกเลิกการระงับการจดทะเบียนสิทธิและนิติกรรมแล้วให้ขีดฆ่ารายการในบัญชีอายัดด้วยหมึกสีแดง และบันทึกไว้ในช่อง ๖ (จัดการเสร็จ)โดยระบุว่า ยกเลิกคำสั่งระงับการจดทะเบียนสิทธิและนิติกรรมตามหนังสือนิติบุคคล.... ลงวันที่ .... หรือตามหลักฐานการชำระเงินเลขที่ ....ลงวันที่ .... แล้วลงลายมือชื่อกำกับไว้ พร้อมวัน เดือน ปีและปลดคำสั่งห้ามโอน (ท.ด.๓๗) ออกกรณีที่เจ้าของที่ดินนำหลักฐานการชำระเงินมาขอยกเลิกระงับการจดทะเบียนสิทธิและนิติกรรมให้เจ้าพนักงานที่ดินจังหวัดเชียงรายหรือเจ้าพนักงานที่ดินจังหวัดเชียงราย สาขา ทำหนังสือแจ้งนิติบุคคล เรื่อง ยกเลิกการระงับการจดทะเบียนสิทธิและนิติกรรมในวันที่ยกเลิกด้วยประกาศณ วันที่ ๑๘ ตุลาคม พ.ศ. ๒๕๕๕พงษ์ศักดิ์วังเสมอผู้ว่าราชการจังหวัดน่านรักษาราชการแทนผู้ว่าราชการจังหวัดเชียงรายประธานกรรมการจัดสรรที่ดินจังหวัดเชียงรายปริยานุช/จัดทำ๒๘ พฤศจิกายน๒๕๕๕ณัฐพร/ตรวจ๒๘ พฤศจิกายน๒๕๕๕ศิรวัชร์/ปรับปรุง๒๘ เมษายน ๒๕๕๙[๑] ราชกิจจานุเบกษาเล่ม ๑๒๙/ตอนพิเศษ ๑๘๐ ง/หน้า ๑/๒๖ พฤศจิกายน ๒๕๕๕